
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 659 

13 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων που 
βρίσκονται εντός του ρυμοτομικού σχεδίου δήμου 
Άμφισσας (Ν. Φωκίδας) και καθορισμός ειδικών 
όρων και περιορισμών δόμησης αυτών. 

Καθορισμός ειδικών όρων και περιορισμών δόμησης 
σε κτίριο το οποίο έχει χαρακτηρισθεί ως διατηρη¬ 
τέο και βρίσκεται εντός του εγκεκριμένου ρυμοτο¬ 
μικού σχεδίου Αθηνών. 

ΑΝΑΚΟΙΝΩΣΕΙΣ 

Ειδοποίηση για παρακατάθεση προσωρινής αποζημίω¬ 
σης ιδιοκτητών έκτασης που βρίσκεται στην περιοχή 
«Πλ. Κολιάτσου» του Δήμου Αθηναίων και που απαλ¬ 
λοτριώθηκε υπέρ και με δαπάνη της ΟΣΚ Α.Ε. για την 
ανέγερση του 79ου Δημ. Σχολείου Αθηνών (πρώην 
112ο Δημ. Σχολείο και 74ο Νηπ. Αθηνών). 


ΑΠΟΦΑΣΕΙ Σ 

Αριθ. 19140/4208 (1) 

Χαρακτηρισμός ως διατηρητέων δύο (2) κτιρίων που βρί¬ 
σκονται εντός του ρυμοτομικού σχεδίου δήμου Άμ¬ 
φισσας (Ν. Φωκίδας) και καθορισμός ειδικών όρων και 
περιορισμών δόμησης αυτών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/1985 «Γενικός Οικοδομικός Κανονισμός (Α' 210), 
όπως τροποποιήθηκαν με το άρθρο 1 (παρ. 1 και 2) του ν. 
1772/1988 «Τροποποίηση διατάξεων του ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του ν. 
2469/1997 (Α'38). 


3. Την υπ’ αρ. 103326/1281/15.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων στο Γενικό Γραμματέα και στους 
Προϊσταμένους των Γενικών Διευθύνσεων, Δ/νσεων και 
Τμημάτων του Υπουργείου Περιβάλλοντος, Χωροταξίας 

1 και Δημοσίων Έργων πλην Γενικής Γραμματείας Δημο¬ 
σίων Έργων» (ΦΕΚ1126/Β/16.12.1996). 

4. Τις διατάξεις της παρ. Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού- 

2 νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 14.1.1998 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 26321/7195/14.1.1998 έγγραφο της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι- 

3 σμών προς το δήμο Άμφισσας και το γεγονός ότι παρήλ¬ 
θε η προθεσμία που προβλέπεται από τις διατάξεις του 
άρθρου 4 (παρ. 2) του ν. 1577/1985 (Α'210), όπως τροπο¬ 
ποιήθηκε με την παρ. 2α του άρθρου 1 του ν. 1772/1998 
(Α' 91). 

7. Τις από 21.2.1998 παρατηρήσεις - ένσταση - αντιρρή¬ 
σεις του Συνδέσμου Ανέγερσης Γηροκομείου Άμφισσας 
«Ο ΚΑΛΟΣ ΣΑΜΑΡΕΙΤΗΣ» (αρ. πρωτ. ΥΠΕΧΩΔΕ 
6373/1508/5.3.1998). 

8. Τις από 6.8.1998 ένσταση - αντιρρήσεις των Ευμορ- 
φίας χήρας I. Γιδογιάννου, Λεωνίδα - Ευαγγέλου Αθ. Γι- 
δογιάννου, Ηλία I. Σταίκου και Μαρίας χήρας Δ. Τσούση 
(αρ. πρωτ. ΥΠΕΧΩΔΕ 1611/1672/12.3.1998). 

9. Τις από 28.1.1999 παρατηρήσεις στις αντιρρήσεις 
των ενδιαφερομένων της Διεύθυνσης Πολεοδομικού Σχε- 
διασμού - Τμήμα Παραδοσιακών Οικισμών. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζονται ως διατηρητέα τα δύο (2) κτίρια που 
βρίσκονται εντός του ρυμοτομικού σχεδίου Άμφισσας (ν. 
Φωκίδας) και ειδικότερα 1) επί των οδών Σταλλού και Πέ¬ 
τρου Μαρκίδη φερόμενο ως ιδιοκτησία Αρχιεπισκοπής 
Φωκίδας και 2) επί των οδών Σαλώνων αρ. 14 και I. Γιδο- 

γιάννου φερόμενο ως ιδιοκτησία Ευμορφίας χήρας I. Γι- 
δογιάννου, Λεωνίδα - Ευαγγέλου Αθ. Γιδογιάνου, Ηλία I. 
Σταϊκου και Μαρίας χήρας Διονυσίου Τσούση καθώς και 
τμήματα περιτοιχίσεων αυτών στα οποία βρίσκονται οι κύ¬ 
ριες πόρτες εισόδου στην αυλή, όπως φαίνεται με μαύρη 
σκιαγράφηση στο σχετικό πρωτότυπο διάγραμμα σε κλί¬ 
μακα 1:2000 που θεωρήθηκε από τον προϊστάμενο της 
Δ/νσης Τοπογραφικών Εφαρμογών με την 19140/1999 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Διατηρητέο χαρακτηρίζεται το αρχικό εκάστοτε κτί¬ 
ριο, όπως και οι εναρμονιζόμενες με το αρχικό κτίριο με¬ 
ταγενέστερες προσθήκες, όχι όμως και τα πάσης φύσεως 
καθ’ ύψος ή κατ’ επέκταση υπάρχοντα προσκτίσματα που 
αλλοιώνουν το αρχικό κτίριο. Ο καθορισμός των προσκτι- 
σμάτων που αλλοιώνουν το αρχικό κτίριο πραγματοποιεί¬ 
ται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Στα πιο πάνω χαρακτηριζόμενα ως διατηρητέα κτίρια 
απαγορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών, καλλιτεχνικών ή 
διακοσμητικών στοιχείων τους, όσο και του κτιρίου συνο¬ 
λικά πλην των προσκησμάτων ή των στοιχείων των κη¬ 
ρίων για τα οποίαη ΕΠΑΕ έχειγνωμοδοτήσει γιατην αφαί¬ 
ρεσή τους. 

4. Επιβάλλεται η αποκατάσταση των κτιρίων που έχουν 
υποστεί αλλοιώσεις, σύμφωνα με την υπάρχουσα τεκμη¬ 
ρίωση, τη βασική αρχιτεκτονική σύνθεση .και τη συγγενή 
μορφολογία και τεχνολογία των όψεων των κτιρίων της 
περιοχής. 

5. Επιτρέπεται η επισκευή, ο εκσυγχρονισμός των εγκα¬ 
ταστάσεων, η σταηκή ενίσχυση και η εσωτερική διαρρύθ¬ 
μιση των χαρακτηριζομένων ως διατηρητέων κηρίων 
εφόσον δεν αλλοιώνεται ο γενικός αρχιτεκτονικός χαρα¬ 
κτήρας αυτών και δε θίγονται τα διατηρητέα στοιχεία 
τους. 


6. Αιτήσεις για προσθήκη στα διατηρητέα κτίρια και 
ανέγερση άλλου κτιρίου στο ίδιο οικόπεδο αποστέλλο- 
νται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος, Χωροτα¬ 
ξίας και Δημοσίων Έργων με γνώμη της ΕΠΑΕ για ειδι¬ 
κές ρυθμίσεις σύμφωνα με ης διατάξεις του άρθρου 4 
παρ. 2 του ν. 1577/85 (Α' 210) εφόσον δεν παραβλά¬ 
πτονται τα διατηρητέα κτίρια και ο χώρος που τα περι¬ 
βάλλει. 

Κατ’ εξαίρεση από το προηγούμενο εδάφιο και με σύμ¬ 
φωνη γνώμη της ΕΠΑΕ επιτρέπονται προσθήκες με τις 
ελάχιστες ικανοποιητικές διαστάσεις κατ’ επέκταση ή 
καθ’ ύψος των διατηρητέων κτιρίων, μόνον εφόσον κρι- 
θούν απαραίτητες για την λειτουργική εξυπηρέτηση των 
κηρίων. 

7. Δεν επιτρέπεται η τοποθέτηση φωτεινών επιγραφών 
ή διαφημίσεων στα χαρακτηριζόμενα ως διατηρητέα κτί- 
ρα. 

Επιτρέπονται μόνο οι περιορισμένων διαστάσεων ξύλι¬ 
νες επιγραφές που πληροφορούν για τυχόν χρήση των 
χώρωντων κηρίων. Οι παραπάνω επιγραφές απαγορεύε¬ 
ται να τοποθετούνται τόσο κάθετα στην όψη του κτιρίου 
όσο και να προεξέχουν από αυτό περισσότερο από το πά¬ 
χος της επιγραφής. 

8. Για οποιαδήποτε επέμβαση στο εξωτερικό και εσωτε¬ 
ρικό του κάθε διατηρητέου κηρίου και στον χώρο που το 
περιβάλλει, καθώς και για την τοποθέτηση επιγραφών, 
απαιτείται έγκριση της ΕΠΑΕ. 

9. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Αθήνα, 20 Ιουλίου 1999 

Με εντολή Υπουργού 
Ο Γενικός Γ ραμματέας 

ΗΛΙΑΣ ΜΠΕΡΙΑΤΟΣ 

Αρίθ. 19157/4316 ( 2 ) 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο και 
βρίσκεται εντός του εγκεκριμένου ρυμοτομικού σχεδί¬ 
ου Αθηνών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/1985 «Γενικός Οικοδομικός Κανονισμός (Α' 210), 
όπως τροποποιήθηκαν με το άρθρο 1 (παρ. 1 και 2) του ν. 
1772/1988 «Τροποποίηση διατάξεων του ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του ν. 
2469/1997 (Α' 38). 

3. Την υπ’ αρ. 103326/1281/15.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων στο Γενικό Γραμματέα και στους 
Προϊσταμένους των Γενικών Διευθύνσεων, Δ/νσεων και 
Τμημάτων του Υπουργείου Περιβάλλοντος, Χωροταξίας 
και Δημοσίων Έργων πλην Γενικής Γραμματείας Δημο¬ 
σίων Έργων» (ΦΕΚ1126/Β/16.12.1996). 

4. Τις διατάξεις της παρ. Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 31.5.1996 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικισμών. 

6. Την από 10.6.1996 σύμφωνη γνώμη της «ΕΝΤΕΛΒΑΙΣ 
ΑΈ.» νομίμως εκπροσωπουμένης δια του Σάκη Διγενή 
(αρ. πρωτ. ΥΠΕΧΩΔΕ 74789/5511/10.6.1996). 


7. Το 29184/8881/10.11.1998 έγραφο της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α, αποφα¬ 
σίζουμε: 

1. Στο κτίριο που βρίσκεται επί των οδών Ανδριανού και 
Αιόλου του εγκεκριμένου ρυμοτομικού σχεδίου Αθηνών, 
φερόμενο ως ιδιοκτησία της «ΕΝΤΕΛΒΑΙΣ Α.Ε.» το οποίο 
έχει χαρακτηρισθεί ως διατηρητέο με το από 24.10.1980 
π.δ/γμα (Δ' 617) καθορίζονται οι παρακάτω όροι και πε¬ 
ριορισμοί δόμησης: 

α. Επιτρέπεται η ανακατασκευή Α' ορόφου στο περί¬ 
γραμμα του υφιστάμενου κτιρίου. Το συνολικό ύψος δεν 
πρέπει να ξεπερνά το ύψος του αρχικού κτιρίου τα 8,83 
μέτρα, το οποίο προσαυξάνεται κατά 1,50 μ. για την κα¬ 
τασκευή της στέγης, όπως φαίνεται στο σχετικό πρωτό¬ 
τυπο διάγραμμα σε κλίμακα 1:100, που θεωρήθηκε από 
τον προϊστάμενο της Διεύθυνσης Τοπογραφικών Εφαρ¬ 
μογών με την 19157/1999 πράξη του και που αντίτυπό του 
σε φωτοσμίκρυνση δημοσιεύεται με την παρούσα από¬ 
φαση. 

β. Επιτρέπεται εντός του ισογείου η ανακατασκευή του 
παταριού στο ύψος των υπαρχουσών φωλεών (τρυποτο- 
λα ) σύμφωνα με τις διαστάσεις και τη διάταξη που φαί¬ 
νονται στο παραπάνω διάγραμμα. 

2. Στον ανακατασκευαζόμενο όροφο επιτρέπεται η χρή¬ 
ση κατοικίας. 

3. Κατά τα λοιπά ισχύουν οι διατάξεις του από 
24.10.1980 π.δ/γματος (Δ' 617). 

4. Η ισχύς της παρούσας απόφασης αρχίζει από τη δη¬ 
μοσίευσή του στην Εφημερίδα της Κυβερνήσεως. 

Αθήνα, 23 Ιουλίου 1999 

Με εντολή Υπουργού 
Ο Γενικός Γ ραμματέας 
ΗΛΙΑΣ ΜΠΕΡΙΑΤΟΣ 

ΑΝ ΑΚΟΙΝΩΣ ΕΙΣ 

Αριθ. Γ 1/Φ.500/14901 (3) 

Ειδοποίηση για παρακατάθεση προσωρινής αποζημίω¬ 
σης ιδιοκτητών έκτασης που βρίσκεται στην περιοχή 
«Πλ. Κολιάτσου» του Δήμου Αθηναίων και που απαλ¬ 
λοτριώθηκε υπέρ και με δαπάνη της ΟΣΚ Α.Ε. για την 
ανέγερση του 79ου Δημ. Σχολείου Αθηνών (πρώην 
112ο Δημ. Σχολείο και 74ο Νηπ. Αθηνών). 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ Α..Ε 

Η Ανώνυμη Εταιρεία με την επωνυμία «ΟΡΓΑΝΙΣΜΟΣ 
ΣΧΟΛΙΚΩΝ ΚΤΙΡΙΩΝ Α.Ε.» που εδρεύει στην Αθήνα και επί 
της οδού Φαβιέρου 30, ειδοποιεί ότι σύμφωνα με την 
1123190/7998/20.11.95 (ΦΕΚ 1070/Δ/11.12.95) κοινή 


απόφαση των Υπουργών Οικονομικών και Εθνικής Παι¬ 
δείας και Θρησκευμάτων για αναγκαστική απαλλοτρίωση 
που κηρύχθηκε υπέρ και με δαπάνη του ΟΣΚ Α.Ε. έκτασης 
εμβαδού 2.700 μ2 που βρίσκεται στην περιοχή «Πλ. Κο¬ 
λιάτσου» του Δήμου Αθηναίων μεταξύ των δρόμων Δευ¬ 
καλίωνος και Ευγ. Καραβία κατέθεσε στο Ταμείο Παρα¬ 
καταθηκών και Δανείων υπέρ των δικαιούχων την αποζη¬ 
μίωση που καθορίσθηκε σύμφωνα με την 522/23.3.98 
Απόφαση του Μονομελούς Πρωτοδικείου Αθηνών και εκ- 
δόθηκε το 4865/16.8.99 γραμμάτο σύσταση παρακατα¬ 
θήκης για ποσό 563.500.000 δρχ. 

Αθήνα, 18 Αυγούστου 1999 

Ο Πρόεδρος 
ΔΗΜ. ΣΚΑΜΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



